aristoteles-et-corpus-aristotelicum.politica 4.1299b
ἐν δὲ ταῖς μικραῖς ἀνάγκη συνάγειν εἰς ὀλίγους πολλὰς ἀρχάς ( διὰ γὰρ ὀλιγανθρωπίαν οὐ ῥᾴδιόν ἐστι πολλοὺς ἐν ταῖς ἀρχαῖς εἶναι · τίνες γὰρ οἱ τούτοις ἔσονται διαδεξόμενοι πάλιν ; ) . δέονται δʼ ἐνίοτε τῶν αὐτῶν ἀρχῶν καὶ νόμων αἱ μικραὶ ταῖς μεγάλαις · πλὴν αἱ μὲν δέονται πολλάκις τῶν αὐτῶν , ταῖς δʼ ἐν πολλῷ χρόνῳ τοῦτο συμβαίνει , διόπερ οὐθὲν κωλύει πολλὰς ἐπιμελείας ἅμα προστάττειν ( οὐ γὰρ ἐμποδιοῦσιν ἀλλήλαις ) , καὶ πρὸς τὴν ὀλιγανθρωπίαν ἀναγκαῖον τὰ ἀρχεῖα οἷον ὀβελισκολύχνια ποιεῖν . ἐὰν οὖν ἔχωμεν λέγειν πόσας ἀναγκαῖον ὑπάρχειν πάσῃ πόλει , καὶ πόσας οὐκ ἀναγκαῖον μὲν δεῖ δʼ ὑπάρχειν , ῥᾷον ἄν τις εἰδὼς ταῦτα συνίδοι ποίας ἁρμόττει συνάγειν ἀρχὰς εἰς μίαν ἀρχήν . ἁρμόττει δὲ καὶ τοῦτο μὴ λεληθέναι , ποίων δεῖ κατὰ τόπον ἀρχεῖα πολλὰ ἐπιμελεῖσθαι καὶ ποίων πανταχοῦ μίαν ἀρχὴν εἶναι κυρίαν , οἷον εὐκοσμίας πότερον ἐν ἀγορᾷ μὲν ἀγορανόμον , ἄλλον δὲ κατʼ ἄλλον τόπον , ἢ πανταχοῦ τὸν αὐτόν · καὶ πότερον κατὰ τὸ πρᾶγμα δεῖ διαιρεῖν ἢ κατὰ τοὺς ἀνθρώπους , λέγω δʼ οἷον ἕνα τῆς εὐκοσμίας , ἢ παίδων ἄλλον καὶ γυναικῶν · καὶ κατὰ τὰς πολιτείας δέ , πότερον διαφέρει καθʼ ἑκάστην καὶ τὸ τῶν ἀρχῶν γένος ἢ οὐθέν , οἷον ἐν δημοκρατίᾳ καὶ ὀλιγαρχίᾳ καὶ ἀριστοκρατίᾳ καὶ μοναρχίᾳ πότερον αἱ αὐταὶ μέν εἰσιν ἀρχαὶ κύριαι , οὐκ ἐξ ἴσων δʼ οὐδʼ ἐξ ὁμοίων , ἀλλʼ ἑτέρων ἐν ἑτέραις , οἷον ἐν μὲν ταῖς ἀριστοκρατίαις ἐκ πεπαιδευμένων , ἐν δὲ ταῖς ὀλιγαρχίαις ἐκ τῶν πλουσίων , ἐν δὲ ταῖς δημοκρατίαις ἐκ τῶν ἐλευθέρων , ἢ τυγχάνουσι μέν τινες οὖσαι καὶ κατʼ αὐτὰς τὰς διαφορὰς τῶν ἀρχῶν , ἔστι δʼ ὅπου συμφέρουσιν αἱ αὐταὶ καὶ ὅπου διαφέρουσαι ( ἔνθα μὲν γὰρ ἁρμόττει μεγάλας ἔνθα δʼ εἶναι μικρὰς τὰς αὐτάς ) . οὐ μὴν ἀλλὰ καὶ ἴδιαί τινες εἰσίν , οἷον ἡ τῶν προβούλων · αὕτη γὰρ οὐ δημοκρατική . βουλὴ δὲ δημοτικόν · δεῖ μὲν γὰρ εἶναί τι τοιοῦτον ᾧ ἐπιμελὲς ἔσται τοῦ δήμου προβουλεύειν , ὅπως ἀσχολῶν ἔσται , τοῦτο δʼ , ἐὰν ὀλίγοι τὸν ἀριθμὸν ὦσιν , ὀλιγαρχικόν · τοὺς δὲ προβούλους ὀλίγους ἀναγκαῖον εἶναι τὸ πλῆθος , ὥστʼ ὀλιγαρχικόν . ἀλλʼ ὅπου ἄμφω αὗται αἱ ἀρχαί , οἱ πρόβουλοι καθεστᾶσιν ἐπὶ τοῖς βουλευταῖς · ὁ μὲν γὰρ βουλευτὴς δημοτικόν , ὁ δὲ πρόβουλος ὀλιγαρχικόν . καταλύεται δὲ καὶ τῆς βουλῆς ἡ δύναμις ἐν ταῖς τοιαύταις δημοκρατίαις ἐν αἷς αὐτὸς συνιὼν ὁ δῆμος χρηματίζει περὶ πάντων .
Lemmas: ἐν δέ ὁ μικρός ἀνάγκη συνάγω εἰς ὀλίγος πολύς ἀρχή ( διά γάρ ὀλιγανθρωπία οὐ ῥᾴδιος εἰμί πολύς ἐν ὁ ἀρχή εἰμί · τίς γάρ ὁ οὗτος εἰμί διαδέχομαι πάλιν ; ) . δέω δέ ἐνίοτε ὁ αὐτός ἀρχή καί νόμος ὁ μικρός ὁ μέγας · πλήν ὁ μέν δέω πολλάκις ὁ αὐτός , ὁ δέ ἐν πολύς χρόνος οὗτος συμβαίνω , διόπερ οὐδείς κωλύω πολύς ἐπιμέλεια ἅμα προστάσσω ( οὐ γάρ ἐμποδίζω ἀλλήλων ) , καί πρός ὁ ὀλιγανθρωπία ἀναγκαῖος ὁ ἀρχεῖον οἷος ὀβελισκολύχνιον ποιέω . ἐάν οὖν ἔχω λέγω πόσος ἀναγκαῖος ὑπάρχω πᾶς πόλις , καί πόσος οὐ ἀναγκαῖος μέν δέω δέ ὑπάρχω , ῥᾴδιος ἄν τις οἶδα οὗτος συνοράω ποῖος ἁρμόζω συνάγω ἀρχή εἰς εἷς ἀρχή . ἁρμόζω δέ καί οὗτος μή λανθάνω , ποῖος δέω κατά τόπος ἀρχεῖον πολύς ἐπιμελέομαι καί ποῖος πανταχοῦ εἷς ἀρχή εἰμί κυρία , οἷος εὐκοσμία πότερος ἐν ἀγορά μέν ἀγορανόμος , ἄλλος δέ κατά ἄλλος τόπος , ἤ πανταχοῦ ὁ αὐτός · καί πότερος κατά ὁ πρᾶγμα δέω διαιρέω ἤ κατά ὁ ἄνθρωπος , λέγω δέ οἷος εἷς ὁ εὐκοσμία , ἤ παῖς ἄλλος καί γυνή · καί κατά ὁ πολιτεία δέ , πότερος διαφέρω κατά ἕκαστος καί ὁ ὁ ἀρχή γένος ἤ οὐδείς , οἷος ἐν δημοκρατία καί ὀλιγαρχία καί ἀριστοκρατία καί μοναρχία πότερος ὁ αὐτός μέν εἰμί ἀρχή κύριος , οὐ ἐκ ἴσος δέ οὐδέ ἐκ ὅμοιος , ἀλλά ἕτερος ἐν ἕτερος , οἷος ἐν μέν ὁ ἀριστοκρατία ἐκ παιδεύω , ἐν δέ ὁ ὀλιγαρχία ἐκ ὁ πλούσιος , ἐν δέ ὁ δημοκρατία ἐκ ὁ ἐλεύθερος , ἤ τυγχάνω μέν τις εἰμί καί κατά αὐτός ὁ διαφορά ὁ ἀρχή , εἰμί δέ ὅπου συμφέρω ὁ αὐτός καί ὅπου διαφέρω ( ἔνθα μέν γάρ ἁρμόζω μέγας ἔνθα δέ εἰμί μικρός ὁ αὐτός ) . οὐ μήν ἀλλά καί ἴδιος τις εἰμί , οἷος ὁ ὁ πρόβουλος · οὗτος γάρ οὐ δημοκρατικός . βουλή δέ δημοτικός · δέω μέν γάρ εἰμί τις τοιοῦτος ὅς ἐπιμελής εἰμί ὁ δῆμος προβουλεύω , ὅπως ἀσχολέω εἰμί , οὗτος δέ , ἐάν ὀλίγος ὁ ἀριθμός εἰμί , ὀλιγαρχικός · ὁ δέ πρόβουλος ὀλίγος ἀναγκαῖος εἰμί ὁ πλῆθος , ὥστε ὀλιγαρχικός . ἀλλά ὅπου ἄμφω οὗτος ὁ ἀρχή , ὁ πρόβουλος καθίστημι ἐπί ὁ βουλευτής · ὁ μέν γάρ βουλευτής δημοτικός , ὁ δέ πρόβουλος ὀλιγαρχικός . καταλύω δέ καί ὁ βουλή ὁ δύναμις ἐν ὁ τοιοῦτος δημοκρατία ἐν ὅς αὐτός συνέρχομαι ὁ δῆμος χρηματίζω περί πᾶς .